Gara Shibuya

Gara Shibuya (渋谷駅, Shibuya-eki?) este o gară din sectorul special Shibuya al orașului Tokyo, capitala Japoniei, operată în comun de societățile de transport East Japan Railway Company (JR East), Keio Corporation, Tokyu Corporation și Metroul din Tokyo. Cu o medie de 2,4 milioane de pasageri pe zi lucrătoare în 2004, este a patra cea mai aglomerată gară de tranzit din Japonia și din lume (după Shinjuku, Ikebukuro și Ōsaka / Umeda), acoperind o mare parte a transportului de navetiști între centrul orașului și suburbiile din sud și vest. Linii JR East JA Linia Saikyō / JS Linia Shōnan–Shinjuku (linia de marfă Yamanote) - folosită și de trenurile Narita Express JY Linia Yamanote - are o configurație neobișnuită a peroanelor, ambele servicii de tren ale liniei oprind de aceeași parte (est) a acestora Linii private Linia Keio Inokashira - terminus DT Linia Tokyu Den-en-toshi - integrare cu linia de metrou Hanzomon TY Linia Tokyu Tōyoko - integrare cu linia de metrou Fukutoshin Linii de metrou G Linia Ginza - terminus Z Hanzomon - integrare cu linia Tokyu Den-en-toshi F Fukutoshin - integrare cu linia Tokyu Tōyoko Liniile de metrou Hanzomon și Fukutoshin sunt conectate direct, fără trecere prin porți de acces și validare a biletelor, dar nu sunt conectate direct și cu linia de metrou Ginza. Descriere În 2013 și 2014, gara Shibuya a fost supusă unor ample lucrări de renovare, ca parte a unui plan pe termen lung de reamenajare a zonei. Deși toate liniile de tren și de metrou au continuat să opereze în perioada lucrărilor, unele ieșiri și intrări în stație au fost modificate. Începând din martie 2013, latura de est a clădirii principale a stației a fost transformată pentru a permite serviciile integrate ale liniei Tōkyū Tōyoko și liniei de metrou Fukutoshin. În timp ce o mare parte a clădirii stației principale, care anterior găzduia centrul comercial Tokyu, a fost închisă și planificată să fie demolată, clădirea de vest a centrului comercial a continuat să opereze la fel ca înainte. Clădirea Shibuya Hikarie, deținută tot de Tokyu Group, a fost inaugurată în 2012 și adăpostește un centru comercial, restaurante și birouri. Linia de metrou Ginza, construită și operată inițial de o companie keiretsu a grupului Tokyu, continuă să utilizeze peroanele de la etajul al treilea al clădirii stației. Liniile Japan Railways (JR) sunt situate la etajul al doilea, pe o orientare nord-sud. Linia Tōkyū Tōyoko folosea inițial peroanele paralele de la etajul al doilea al aceleiași clădiri, dar începând din 16 martie 2013 linia Tōyoko a fost mutată în subteran, pentru a oferi o legătură directă și serviciu integrat cu linia de metrou Fukutoshin. Linia de metrou Hanzomon și cea de tren Tokyu Den-en-Toshi folosesc peroane comune tot în subteran, într-o altă parte a stației. Linia Keio Inokashira utilizează peroanele de la etajul al doilea al clădirii Shibuya Mark City, aflată la vest de principalul complex al gării Shibuya. Principalul complex feroviar JR/Tokyu/Metroul din Tokyo are șase ieșiri. Ieșirea Hachikō (ハチ公口, Hachikō-guchi?) de pe latura de vest, denumită după statuia câinelui Hachikō și care dă în faimoasa trecere de pietoni diagonală Shibuya, constituie un loc de întâlnire foarte popular. Ieșirea Tamagawa (玉川口, Tamagawa-guchi?) de pe latura de vest conduce către gara liniei Keiō Inokashira. Pe 17 noiembrie 2008, o pictură murală a lui Tarō Okamoto, intitulată „The Myth of Tomorrow” (în română Mitul zilei de mâine) și înfățișând o figură umană lovită de o bombă atomică, a fost dezvelită în noua ei poziție din interiorul stației, în pasajul care face legătura cu intrarea spre linia Keio Inokashira. JR East Peroane Linia Yamanote este deservită de două peroane laterale cu două linii. Liniile Saikyo și Shonan-Shinjuku sunt deservite de un peron central cu două linii. Până pe 30 mai 2020, peronul liniei Saikyo era situat la sud de peroanele liniei Yamanote, la aproximativ 350 m distanță. Metroul din Tokyo/Tokyu Linia Tokyu Den-en-toshi și Linia de metrou Tokyo Hanzomon Peroane La nivelul 3 al subsolului (B3F) este amenajat un singur peron central, care deservește două linii. Gări adiacente Linia Tokyu Toyoko Line și Linia de metrou Tokyo Fukutoshin Peroane La nivelul 5 al subsolului (B5F) sunt amenajate două peroane centrale care deservesc patru linii. Gări adiacente Linia de metrou Ginza Peroane Începând din ianuarie 2020, un peron central deservește două linii. Până în decembrie 2019, două peroane laterale deserveau două linii, unul din peroane fiind utilizat pentru garniturile ieșite din serviciu, celălalt pentru plecările spre Asakusa. Din cauza distanței dintre peroanele liniilor Ginza și Hanzomon, corespondența dintre cele două este anunțată în gara Omote-sando, nu în gara Shibuya. Linia Keio Inokashira Peroane Gara Keio este dotată cu două peroane înfundate care deservesc două linii. Gări adiacente Istoric Gara Shibuya a fost inaugurată pe 1 martie 1885 (1885-03-01), ca haltă de pe linia Shinagawa, predecesoarea actualei linii Yamanote. Gara a fost ulterior extinsă pentru a primi și trenurile Rețelei feroviare Tamagawa (1907; închisă în 1969), ale Liniei Toyoko (1927) și ale Liniei Teito Shibuya (1 august 1933; acum Linia Inokashira). Între 1925 și 1935, un câine Akita pe nume Hachikō și-a așteptat zilnic stăpânul decedat, apărând în gară înainte de sosirea trenului cu care călătorea de obicei acesta. În 1938, gara a început să fie deservită și de Rețeaua feroviară rapidă Tōkyō, care a inaugurat servicii integrate cu Linia Ginza în 1939, cele două fuzionând în 1941. În 1946, în fața gării a avut loc incidentul de la Shibuya, o bătaie între bande rivale care a implicat câteva sute de persoane. Mai recent, în gară au început să oprească și trenurile Liniei Den-en-toshi (1977), Liniei Hanzōmon (1978) și Liniei Fukutoshin (2008). Între decembrie 2008 și martie 2009, în gara Shibuya au fost instalate covorașe piezoelectrice, în cadrul unui test la scară mică. Începând din 22 februarie 2013, pe liniile Keio a fost introdusă numerotarea stațiilor, gara Shibuya Station devenind „IN01”. Pe 3 ianuarie 2020, peroanele Liniei Ginza au fost mutate circa 50 de metri mai la est față de cele vechi. Pe 1 iunie 2020, peroanele Liniei Saikyo au fost mutate circa 350 de metri mai la nord față de cele vechi, iar acum sunt situate lângă peroanele Liniei Yamanote. Fosta gară a liniei Toyoko Peroanele supraterane ale fostei gări a liniei Tokyu Toyoko au fost dezafectate după ultima cursă de tren din ziua de 15 martie 2013. Odată cu noul mers al trenurilor, lansat pe 16 martie 2013, garniturile liniei Toyoko trag la persoanele subterane 3-4, la fel ca și ramele liniei Fukutoshin. Peroane Gara avea patru peroane înfundate, numerotate de la 1 la 4, care permiteau staționarea trenurilor cu o lungime de 8 vagoane. Peroanele deserveau patru linii. Gări adiacente Note Legături externe ja Informații despre Gara Shibuya (JR East) ja Informații despre Gara Shibuya (Metroul din Tokyo) ja Informații despre Gara Shibuya (Tokyu) ja Informații despre Gara Shibuya (Keio) Format:Linia Saikyō Format:Linia Shōnan–Shinjuku Format:Linia Tokyu Tōyoko Format:Linia Tokyu Den-en-toshi Format:Linia Keio Inokashira Format:Linia Ginza (metroul din Tokyo) Format:Linia Hanzomon (metroul din Tokyo) Format:Linia Fukutoshin (metroul din Tokyo)